...lagt de billeder ind jeg tog. Der var vist 5 høns ude og der må være flere, for af en anden nabo, fik jeg afvide at han bestemt ikke mente at de alle kunne være i huset samtidig. Jeg ved ikke om vi går under byzone, men en lille by er vi i alt fald...har en nabo mere, der har høns og hane, men han havde dem inden vi flyttede ind, nu er der så 2 haner, en på hver side af huset....det ved jeg ikke lige om jeg synes er så fedt.
Umiddelbart vil jeg bestemt ikke sige at det er optimale forhold!! Vedkommende burde have læst lidt mere på lektien... 1. Er ikke plads nok til selv 5 høns! 2. Vil ikke kalde det for et hus! 3. Der er ingen pinde de kan sidde på! Det er meget uforsvarligt i mine øjne det dér!!
det kan godt være at i synes jeg er mærkelig, men hvad skulle der være galt på billederne? jeg ser flotte høns med plads til at bevæge sig, sandbade, gå i læ og som overholder loven mht. plads, lys og foder under tag. iflg loven må der være ca. 2 høns på en A4 side(loven stinker, kan vi godt blive enige om), så plads har de da nok af iflg. loven. de har ingen redekasser eller siddepind men det kan jo være, at de ikke er æglæggende endnu og pinden er i huset man må holde høns frit uden for "bymuren" men i byen skal man kigge i lokalplanen og vise hensyn til naboer(dvs. hane inde indtil kl 8 og ind igen inden 18, så ungerne kan sove i fred). jeg har en hane med 9 høns(Amrock-store kødhøns) på 12kvm og de har rigelig plads, høns er ikke så krævende, derfor kan de også laves i store haller med flere tusinde i, det kan man eks ikke med gæs og fasaner, de dør. hvis ikke man kan lide lugten og lyden på landet, må man bo i storbyen, sådan ser jeg på det(og nej, jeg er ikke opvokset på landet, men i KBH). svarer det ikke lidt til dem som flytter til Istedgade og brokker sig over narkomaner og prostitution, eller til Christianshavn og brokker sig over hashrøg og høj musik?
...pointerer at jeg bestemt ikke brokker mig, jeg udtrykker blot min bekymring for om 2 galende haner hen over sommeren, godt kan være/blive ret anstrengende at lytte på. Havde heller ikke i min forestilling om at bo i en lille by, troet at det indebar div. haner i forskellige afskygninger, som der til tider godt kan gale dagen lang. Mit indlæg handler blot om bekymring for hønsene, da jeg jo synes at det virker til lidt plads og at huset til dem for mig virker noget vakkelvoren og da jeg ikke har forstand på høns, må jeg jo lige forhører mig hos nogen der har, inden jeg eventuelt gør noget.
Har du hørt hanen gale? Hvis du endnu ikke har hørt noget, så lad være med at tage sorgerne på forskud. Nu har jeg ikke været inde og se billederne, men jeg tænker, at hønsene sikkert har bedre forhold en burhøns.
Så fik jeg lige set billederne. Jeg synes ikke, at hønsene lever under dårlige forhold.
Huset er da på ingen måde egnet til siddepinde!! Den ville i alle tilfælde maks kunne være 2 cm over gulvhøjde derinde... Om de er æglæggende eller ej, så burde huset være størrere. Samtidig er der risikoen for at de vil plukke hinanden og det trives de næppe optimalt med! Synes ikke man kan bruge undskyldningen/forklaringen, at høns ikke er krævende, de bør stadig have bedre forhold end trådstarters nabos! Er da fint nok at de har et sandbad (eller hvad man nu skal kalde det), men burets størrelse taget i betragtning og det møg de trods alt producerer, så vil det næppe være et attraktivt sted at få "vasket" fjerene.
Lovgivningen er til at lukke op og sk*de i  Kommunerne forvalter selv loven på det punkt, så du skal høre din kommune ad hvad reglerne er i din by. Jeg har også en nabo der ikke kan lide høns, og heller ikke naboer, hun fik også ondt i måsen, og meldte vores høns (samt alle de andre dyr) Vores 2 høns og 1 kok har også så lille et hus, måske en smule større det er svært at bedømme ud fra et billede (dog med rigtig tag), men en stor fold, og hele haven at rende i. De er bare helt iorden ifølge kredsdyrlægen, ingen kommentarer der overhovedet. Reglerne siger der skal være 3 meter til naboskel, fra hønsene. Man kan ikke holde 2 haner sammen, så vil de slå hinanden ihjel, så der bliver garanteret kun 1 hane. Men om hanerne må gale er op til hver enkelt kommunes forgodtbefindende. I vores kommune må haner ikke gale mellem kl 22.00 og kl 07.00 på hverdage og i weekender må de ikke gale mellem 22.00 og 8.00
 der er også risiko for fjerplukning hos fritgående høns med 1 Ha til hver høne, det kommer an på så meget om de plukker sig. ingen af hønsene ser dog plukkede ud. hvor står der at hønsene ikke kan lide at sidde 2cm over jorden, eller på jorden? da vores amrocks var nyindkøbte kunne vi ikke få dem til at gå på pind, fordi de havde været vant til at have en overdækket redekasse på jorden. Orpingtonner kan ikke hoppe særlig højt, så de ville nok være glade hvis deres pind var meget nær jorden, det samme gælder for de små silkehøns. vores silker har 3 valgmuligheder når de skal på pind, 3cm, 10 cm og 25cm over jorden, og de sidder altid på den laveste. det er ikke en undskyldning at høns ikke er krævende, men en konstatering, hvis du behandler en fasan på samme måde som en høne så dør den, altså en mere krævende fjerbold. men ja selvfølgelig kunne de have bedre forhold, men jeg synes ikke at der på billedet er noget at kritiserer, men hvordan det ser ud pt. med sne og kulde, det er måske en helt anden sag.  hvis du er heldig så larmer den hane ikke særlig meget, men igen kan du være uheldig og den larmer i perioder gennem hele dagen og natten med, det gør vores ene hane og den anden galer 1 gang om dagen, men det tager så ½ time før han er færdig. Og hvis det bliver et problem er de fleste jo heldigvis til at snakke med. personligt forhørte jeg lige naboerne inden vi købte hane, selvom vi bor på lars tyndski.s marker med næsten 800m til naboen. ingen vil da være uvenner med naboen, måske i kan lave en aftale om nogle friske æg for at høre på larmen, eller at hanen er inde indtil det bliver lyst, og kommer ind inden det bliver mørkt.
på hvordan burhøns og slagekyllingr lever, så har din nabos høns helt optimale og gode forhold. Mine forældre har en hønsefarm, de lever i udendørs kæmpe voliere, men de er også ret forkælet  Synes ikke du skal bekymre dig om din nabos høns. Bare fordi din nabo måske ikke er helt normal, kan han jo måske godt passe godt på sine dyr. Måske din nabo også selv på et tidspnukt synes de skal have lidt mere plads.
Egentlig synes jeg huset er lidt for lille, især nu, hvor det er koldt og med den megen sne vi har haft.Derfor har det vel heller ikke været helt så nemt at ændre forholdene, da dyrene voksede til. Jeg kan se, at det er tre haner og en høne af racen faverolles,en tung en af slagsen, så mon ikke et par af dem bliver slagtet inden længe? Hvad angår støj fra haner har jeg aldrig kunne forstå, at det skulle genere mere end naboer der dytter, unger der råber, hunde der gør, hækkesakse, græsslåmaskiner, knallerter, you name it. Det føles som om der er tradition for at haner ikke må sige et kvæk, mens alle andre er i deres fulde ret. I stedet skulle man fryde sig over, at nogle gerne vil have deres egne æg og lidt kyllinger og dermed undgå at støtte burhønseindustrien. Desuden er hønsenes skraben, hvis de går frit, med til at holde megt utøj væk fra ens have, bl.a. elsker de dræbersnegleæg VH Gunni.
Mine høns kunen gå frit over alt, da jeg havde dem og så havde de et rum med pinde i stalden, hvor de gik ind om natten, hvor jeg så fodrede og lukkede for dem til næste morgen. De lagde æg og rugede kyllinger ud hvor de ville - oftest på høloftet. Hønsene har det ikke specielt fedt på billeder men jo en mio gange bedre end høns generelt har det. Tror ikke det er en dyreværnssag. Jeg har heller aldrig forstået at haner skulel være sådan et problem - der er jo også legnede råbende børn, biler, motoriseret haveredkaber og meget mere. jeg ELSKEDE mine 'galende' haner, synes det var en skøn, hyggelig og uroprindelig lyd - og jeg elskede i det hele taget alle de lyde mine høns lavede. Nogle racer er jo i dag avlet så meget i smadder hvad angår deres adfærd at man kan gøre hvad som helst og de vil alligevel have stereotype adfærdsforstyrrelse. Jeg havde gamle danske landhøns og de var helt normale i ders adfærd og der var ingen problemadfærd som fjernplukning m.m. De kunne ruge ders kyllinger ud selv - og passe på dem. Dog gik de i bur til de var lidt større.
Jeg synes bestemt ikke, det er nok plads til 10 høns (hvis det er det, der er i alt) og kan godt forstå din bekymring. Men som andre påpeger, så er der næppe lovgivning mod det. Prøv at foreslå din nabo, at hønsene får lov at gå frit omkring på grunden, og så tilbyd at hjælpe ham med at bygge et større hus til dem - så kan du også se, om du kan overtale ham til at få huset lydisoleret, og så er evtentuelle gener fra hanegal minimale. Høns skal nemlig lukkes ind før tusmørke og først ud igen efter daggry, for at mindske risikoen for, at de bliver taget af ræven. Vores egne haner (en voksen og tre unge) galer en del ved daggry og et par gange i løbet af dagen. Jeg elsker lyden, men deres timing er tit elendig 
Jeg vil give dig ret i, at Orpington foretrækker at sidde så tæt på jorden, for det gør mine gerne. Jeg mener bare stadigvæk at de bør have muligheden for at komme derop, hvor feks. mine andre høns vil. De har det sådan at jo højere oppe jo bedre! Synes det lyder mere optimalt at dine feks har forskellige højder at vælge imellem  Jeg mener dog stadig at fjerplukning ses oftere i mindre bure/indhegninger med for mange dyr på et sted, end hvis der er et størrere areal med enten samme antal eller mindre. Det er bare lidt en "lad" holdning at have i forbindelse med at et dyr ikke er krævende at holde, for uanset hvad burde forholdene være i orden så dyret kan udfolde sig, feks med at gå og skrabe i jorden, eller i gården/boksene/møddingen/haven osv for feks mine høns´ vedkommende. For det første har jeg nogle glade dyr og for det andet er det en nydelse både at se dem udfolde sig og så også vide at de har haft det så optimalt og naturligt som det har kunnet lade sig gøre  Så min mening er, lovgivning eller ej, at hønse"gården" er for lille til det antal dyr der går dér.
Godt nok også lidt svært ved at forså at folk kan føle sig generede af hanegal.... Vi har mange høns, og tilhørende haner.... Hele sommeren lukker min mand dem ud kl. 05 om morgenen, lige ved siden af vores soveværelse og jeg hører altså ikke at de galer før jeg vågner ved vækkeuret.... Og de galer altså ikke hele dagen..... Og hønsene på billederne har da ok forhold.... ikke at jeg ville byde vores høns dem, men de har plads nok... Oh mon ikke de måske får et lidt større hus til foråret.... Her i vinter er det jo faktsik nemmere for dem at varme det lille hus op, end et stort hus....
Hvis du led af søvløshed, og først faldt i søvn om morgenen, så er 4 haner (heraf 3 unghaner), der går tur rundt om HELE dit hus højlydt galende- rimeligt belastende, på landet eller ej...   Når det er HVER DAG. Hellig og søgn. Hønen, der gik lige ind i stuen- og dens gaseven, var dog værre. Sådan en gase på 20 kg- er STOR, og bider hårdt. Eller når de laver sandbad i dine nyplantede bede. Katte skider da kun i dem. 
Din nabo har valgt at få nogle dejlige faverolles høns- det er en fransk race som er berømt for sin gode smag og gode temperament. Men hvis du synes du hører hanegal kan jeg sådan set godt forstå det, på et af dine billeder kan jeg i hvert fald se tre haner   dem med sort på sig, de cremefarvede er høner. Mon ikke din nabo ved det og blot er ved at bestemme sig til hvilken han skal beholde? Haner er nu engang nødvendige hvis man vil have kyllinger, og så har hanen en speciel rolle i en hønsegård. Han varter hønsene op, finder han noget ekstra lækker mad kalder han højlydt på hans koner. Og er der kyllinger passer han ekstra på høne og kyllinger. Man siger at høns med en hane lægger flere æg- han er også med til at holde orden i geledene, undgå at hønsene hakker hinanden osv. Høns er geniale at ha i en have. Først og fremmest lægger de æg. De er også utroligt afstressende at kigge på. Og så forvandler de ukrudt og køkkenaffald til æg og kød. Og kan blive meget tamme. Står det i lokalplanen at i ikke må holde hane må din nabo heller ikke det. Nogen steder har de den regel at han skal holde den inde til klokken 8. Det kan han nemt ordne med en timer og en åbne/lukke låge. Bor i i landzone er der ikke noget i lokalplanen der strider mod at holde høns. Forholdene ser for mig fine ud. Specielt de tunge racer gider ikke siddepinde, kanten af en kasse er mere end nok. Og alle høns er forskellige, ligesom heste og mennesker. Se evt. mere inde på dansk fjerkræ forum  jeg ved godt at mit indlæg bærer præg af at jeg elsker høns men det gør jeg altså. Og jeg synes det vil være optimalt hvis du går i dialog med begge dine naboer om deres haner så i ikke bliver unødigt generet. Der er mennesker som går absolut ligeså meget op i deres høns som vi gør i vores heste, endda mere nogen gange.